Sellised pangad nagu riigiabiga päästetud
Lloyds Banking Group Plc ja Dexia SA peavad võib-olla müüma ära kontoreid
ja üksusi, et pälvida restruktureerimisplaanide heakskiitu, kirjutas
Bloomberg.
Lisaks soovitatakse uues juhendis sellistel pankadel kontrollida oma ettevõtet, et paljastada hapuks läinud varad ning kaaluda kahjumlike üksuste sulgemist, teatas Euroopa Liit oma tänases avalduses.
Euroliidu juhiseid kasutatakse riigiabi saanud laenajate kontrollimisel. Majanduskriisi tõttu otsustasid Euroopa valitsused eraldada 3,77 triljonit eurot pankade toetamiseks.
"Me võime olukorda (abiga - toim) rahustada, kui panga elujõulisus ei ole tagatud," ütles Euroopa Komisjoni konkurentsiosakonna juht Philip Lowe.
Ettepanekud, mille puhul ei olnud märgitud konkreetseid panku, suurendavad survet riikide valitsustele ning pankadele esitamaks euroliidu nõuetele vastavaid restruktureerimisplaane. Mõningatel juhtumitel on selleks aega vaid mõned nädalad.
Eelmisel kuul ütles Euroopa Liidu konkurentsivolinik Neelie Kroes, et Royal Bank of Scotland Group Plc ja Lloyds võivad olla sunnitud müüma osa üksusi.
"Laipõhjaline riigi toetus võib nõuda mõningat kohandumist, muu hulgas ka struktuurilisi abinõusid nagu sundlikvideerimist," seisis Euroopa Komisjoni tänases avalduses.
Valitsused peavad plaanid esitama kuue kuu jooksul pärast esialgseid riigipoolseid väljaoste. EL teatas, et vaatab uuesti läbi suure hulga juhtumeid.
Euroopa Komisjon ütles mais Saksa Germany’s Commerzbank AG-le, et pank peab päästeplaani heakskiitmiseks müüma varasid, lisaks vaatab komisjon üle Hollandi suurima finantsettevõtte Groep NV plaani.
Komisjon märkis, et pangad peavad riigiabi saamiseks olema pikas perspektiivis elujõulised. "Peame muutma pangad jälle elujõuliseks ilma riigi toetuseta ja tõstma konkurentsi sellel turul," ütles Kroes.